“Ничек инде үз аягыңда урамнарда йөри алма, дусларың белән очрашудан мәхрүм бул. Килешергә теләмәдем”

	Социаль челтәр – минем өчен аралашу дөньясына бер тәрәзә кебек. Компьютерыңны кабызып, хәзер хәтта кесә телефоныннан да аралашырга мөмкин, ач та куй. Шуннан теләсә кайсы дустыңа дәшә аласың, я ул синең “тәрәзәңә баш тыга”. 	 Айрат Хәммәдиев белән нәкъ шулай аралашып киттек. Дөресрәге, пәрәвездә бер мәкалә укыганнан соң, аны эзләп таптым. Фаҗигагә тарып та, үз ихтыяр көче белән аякка басуы кызыксындырды. Айрат тумышы белән Киров өлкәсенең Нократ Аланы шәһәреннән, Казан ветеринария университетында белем ала, бүгенге көндә Мәскәүдә яши. Мәктәп елларыннан спорт белән дус була, армиядә чыныга. Җиңел атлетика белән мавыгып китеп, Мәскәүдә 42 чакрымлы марафонны, үзе әйткәнчә, бер сулышта уза. Һәм инде дөньякүләм ironman- триатлонда катнашып, “тимер кеше” исеменә ирешү турында хыяллана ( ironman – “тимер кеше”дип тәрҗемә ителә дә). Әмма Айратны тормыш триатлонда түгел, башкача сыный. 
	Фәнзилә САЛИХОВА	
Яңарыш

	№ --- | 18.10.2018	


